Ons dwaal so maklik | Warrior-For-Christ
Ons dwaal so maklik
Efesiërs 6:10 … soek julle krag in die Here en is Sy groot mag. Finally, be strong in the Lord and in His mighty power.
Pastoor Greg Laurie vertel die verhaal van sy klein seuntjie wat die gewoonte gehad het om af te dwaal of weg te dwaal wanneer hy die kans gekry het. So hardloop hy dan ook eendag vooruit om die hysbak se knoppie te druk in die hotel waar hulle tuis gegaan het, en beland hy alleen in die hysbak en verdwaal. Na ‘n lang ruk se soek en ‘n op-en-af ryery in die hotel hysbak vind Pastoor Laurie hom ‘n paar vloere op waar hy op sy eie ronddwaal.
Die storie het darem ‘n gelukkige einde gehad en die outjie het so groot geskrik dat hy van toe af aan dit nie sommer weer gewaag het om op eie houtjie weg te dwaal van sy ouers af wanneer hulle iewers heengaan nie.
Net soos hierdie seuntjie, neig ons as Christene ook om van tyd-tot-tyd af te dwaal van ons God – net gou ‘n bietjie loer hier, net gou dit probeer of daar ‘n draai maak. En dit is juis dan wanneer die duiwel ons lê en inwag, sy strikke vir ons stel – hy is ‘n magtige opponent en ons as mense is nie alleen opgewasse teen sy slinksheid nie.
Die laaste ding wat ons behoort te doen, is om op ons eie krag in die wêreld rond te gaan, want die kanse om geestelik verslaan te word is baie goed. Om hierdie rede is dit belangrik om altyd naby aan God te bly en in Hom en deur Hom sterk te staan teen die aanslae van die bose.
As daar ooit ‘n tyd was om naby aan God te loop dan is dit nou – dit is nie die tyd om soos die klein seuntjie speletjies te speel met God en met jou geloof nie. Dit is nie nou die tyd om af te dwaal of weg te dwaal en staat te maak op jou eie kragte nie.
(Harvest Daily Devotion for 25/02/2008)
Written by Warrior-For-Christ
Posted in Christelike Lewe
Tagged with Algemeen, Christelike Lewe, Die Christelike Lewe
« Keuses vir God
Belofte van die Here »
Goeie more. Ek het toevallig hier geland. Baie dankie vir die pragtige blog.
Geseënde dag verder!
February 27, 2008 at 7:17 am
Dissispelskap – Hou vas aan Sy Woord
Seeks God’s Presence
Tye van Verandering
Soeke na God
Bernnita Steyn on Tye van Verandering
Johnc971 on Belofte van die Here
Tersia on God’s Peace
Johan on My genade is vir jou geno…
"Oubaas" (gawie) on Ons dwaal so maklik
Tersia on Auf Wiedersehen
johannes_11 on Kersfees v Christusfees
Ou bekendes on Vetrou volkome op God
Santie on Hou jou Swaard skerp
Oor hierdie Blog
Ek stem saam met Anton van Niekerk (Geloof sonder Sekerhede, Lux Verbi, 2005) as hy skryf dat geloof vandag te veel van 'n teoretiese saak geraak het instede van 'n praktiese lewenswyse. Geloof is immers om prakties te lewe en die Woord die handleiding van die lewe. Dit gaan vir my werklik daaroor om jou naaste lief te hê, om te leer om te vergewe, om God onvoorwaardelik te vertrou, om die versekering te hê dat Jesus Christus daar is vir my in alle omstandighede, om dankbaarheid te betoon vir al die seëninge wat ek so onverdiend uit Sy hand ontvang. Dit is so dat 'n mens die Bybel kan bestudeer tot dit by jou ore uitloop en dae lank kan redeneer en debateer oor die interpretasie en toepassing van skrifgedeeltes, maar sonder die praktiese toepassing van die Woord in jou alledaagse lewe sal jy weinig baat vind daarby. Ek is nie 'n teoloog of filosoof nie en kan nie roem dat ek enige spesiale kennis oor die Woord van God het nie, maar ek vind dat Hy deur die Heilige Gees daagliks vir my stukkies van Sy Woord oopbreek wat my help om prakties te groei in die geloof. Dit is dan om hierdie rede alleen dat ek hierdie blog begin het - om daardie insigte vas te lê in die hoop dat iemand anders ook daarby baat sal vind. Dit is nie 'n poging om teksgedeeltes uit te lê nie of verklaar nie, maar slegs my persoonlike interpretasie aangaande die praktiese toepassing daarvan in my eie lewe. Ek wil u uitnooi om deel te neem en u persoonlike ervarings as kommentaar hier te pos en op dié manier kan ek weer op my beurt ook van u leer.